গাজায় যুদ্ধবিরতি হবে না, এটা যুদ্ধের সময়: নেতানিয়াহু
গাজায় যুদ্ধবিরতি হবে না জানিয়ে ইসরায়েলের প্রধানমন্ত্রী বেনিয়ামিন নেতানিয়াহু বলেছেন, এটা যুদ্ধের সময়।
বিবিসি জানায়, তেল আবিবে সোমবার এক সংবাদ সম্মেলনে নেতানিয়াহু বলেছেন, তিনি হামাসের বিরুদ্ধে যুদ্ধ জয়ের অঙ্গীকার করেছেন। তাই গাজায় যুদ্ধবিরতি হবে না।
তিনি বলেন, 'যুক্তরাষ্ট্র যেমন পার্ল হারবার কিংবা ৯/১১ এর সন্ত্রাসী হামলার মতো ঘটনার ক্ষেত্রে যুদ্ধবিরতি করতে রাজি হবে না, ঠিক তেমনই ইসরায়েলও ৭ অক্টোবরের হামলার ঘটনার পর হামাসের সঙ্গে শত্রুতা বন্ধ করবে না।'
'যুদ্ধবিরতির ডাক দেওয়া মানেই ইসরায়েলকে হামাসের কাছে, সন্ত্রাসবাদের কাছে আত্মসমর্পণ করার ডাক দেওয়া,' বলেন তিনি।
'আমাদের সাধারণ ভবিষ্যতের জন্য একটি যুদ্ধ। আজ, আমরা সভ্যতার শক্তি এবং বর্বরতার শক্তির মধ্যে একটি রেখা আঁকছি।'
নেতানিয়াহু বলেন, 'বাইবেল বলে, শান্তির একটি সময় আছে এবং যুদ্ধেরও সময় আছে। এটা যুদ্ধের সময়। আমাদের ভবিষ্যতের জন্য যুদ্ধ। আজ আমরা সভ্যতা এবং বর্বর শক্তি – এ দুইয়ের মধ্যে সীমারেখা টেনে দিয়েছি।'
বিশ্বেরও এই বর্বরদের বিরুদ্ধে লড়ার ইচ্ছা হতেই হবে বলে মন্তব্য করেন তিনি।

গাজায় যুদ্ধবিরতি হবে না জানিয়ে ইসরায়েলের প্রধানমন্ত্রী বেনিয়ামিন নেতানিয়াহু বলেছেন, এটা যুদ্ধের সময়।